**Tájékoztató levél az egyes vagyonnyilatkozat-tételi kötelezettségekről szóló 2007. évi CLII. törvény alapján az Eszterházy Károly Főiskolán vagyonnyilatkozat-tételre kötelezettek részére**

**/név/**

**részére**

**/cím/**

**Tisztelt *Asszonyom/Uram!***

Tájékoztatom, hogy az egyes vagyonnyilatkozat-tételi kötelezettségekről szóló 2007. évi CLII. törvény (a továbbiakban: Vnyt.) alapján vagyonnyilatkozat-tételi kötelezettsége keletkezett.

A Vnyt. rendelkezéseinek Egyetemünkön történő végrehajtását, a vagyonnyilatkozat átadása, nyilvántartása, a vagyonnyilatkozatban foglalt személyes adatok védelme, valamint a vagyongyarapodási vizsgálat kezdeményezését megelőző meghallgatás kapcsán alkalmazandó egyetemi szabályokat a 3/2019. (IV. 8.) sz. Rektori és Kancellári Együttes Utasítás rögzíti. A dokumentum letölthető az **Eszterházy Károly Egyetem Minőségügyi Rendszeréből**.

Mellékelten megküldöm a 2007. évi CLII. törvény mellékletét képező vagyonnyilatkozat nyomtatványt, valamint a kitöltési útmutatót, amelyek elektronikusan is elérhetőek az az **Eszterházy Károly Egyetem Minőségügyi Rendszeréből**.

A **nyomtatványt 2 példányban kell kitölteni** azzal, hogy a vagyonnyilatkozat „A kötelezettel egy háztartásban élő hozzátartozó személyi adatai, valamint a jövedelmi, érdekeltségi és vagyoni viszonyaira vonatkozó adatok” részét minden, a kötelezettel egy háztartásban élő hozzátartozóra (házastárs, élettárs, közös háztartásban élő szülő, gyermek, házastárs gyermeke, ideértve az örökbefogadott és a nevelt gyermeket is) külön-külön ki kell tölteni.

A vagyonnyilatkozatot **a vagyonnyilatkozat-tétel napján fennálló** **érdekeltségi és vagyoni helyzetről**, valamint a vagyonnyilatkozat-tétel időpontját megelőző öt naptári évben szerzett bármilyen jogviszonyból származó jövedelemről kell megtenni.

A vagyonnyilatkozat-tételi kötelezettséget az teljesíti, aki annak esedékességekor **valós tartalmú** vagyonnyilatkozatot tesz.

**A vagyonnyilatkozat-tételi kötelezettség megszegése az alábbi jogkövetkezményekkel jár:**

Amennyiben a kötelezett a jogszabályban megjelölt határidőre nem tesz vagyonnyilatkozatot, írásbeli felszólítást kap, amely kézhezvételétől számított 8 napon belül teljesítenie kell kötelezettségét.

Ha **e határidő eredménytelenül telik el, azt a vagyonnyilatkozat-tételi kötelezettség megtagadásának kell tekinteni**, kivéve, ha a kötelezett a kötelezettségének önhibáján kívül nem tudott eleget tenni. Ez utóbbi esetben a kötelezett a vagyonnyilatkozat-tételi kötelezettségének az akadály megszűnésétől számított 8 napon belül köteles eleget tenni, ennek elmulasztását a vagyonnyilatkozat-tétel megtagadásának kell tekinteni.

Aki vagyonnyilatkozat-tételi kötelezettségének a teljesítését megtagadja, a vagyonnyilatkozat-tételi kötelezettséget megalapozó **megbízását, vagy jogviszonyát meg kell szüntetni,** és a jogviszony megszűnésétől számított **három évig a Vnyt. 2.§ a) pont szerinti közszolgálati jogviszonyt nem létesíthet**, valamint a Vnyt. szerinti **vagyonnyilatkozat-tételi kötelezettséget megalapozó munkakört, feladatkört, tevékenységet, vagy beosztást nem láthat el**.

Kérem, hogy vagyonnyilatkozatát lehetőség szerint minél előbb megtenni szíveskedjék, és azt zárt borítékban ………..……………………………………. (átvételért felelős) **részére személyesen vagy meghatalmazott útján átadni szíveskedjék.**

………………….…., 20…. év ....................... hónap ............... nap

Tisztelettel:

|  |  |
| --- | --- |
|  | …………………………………….  Humánerőforrás Központ  vezetője |